পথ কুকুরের কামড়ে ক্ষতবিক্ষত চার বছরের শিশু

হায়দ্রাবাদ: পথ কুকুরদের (Stray Dogs) আক্রমণে গুরুতর জখম চার বছরের এক শিশু। ঘটনাটি ঘটেছে তেলেঙ্গানার (Telengana) হায়দ্রাবাদে (Hyderabad)। শুক্রবার রাজেন্দ্রনগর এলাকার গোল্ডেন হাইটস কলোনিতে খেলছিল শিশুটি।

স্থানীয় বাসিন্দা সূত্রে খবর, কোনও রকম উস্কানি ছাড়াই ওই কুকুর দুটি ঝাঁপিয়ে পড়ে শিশুটির উপর। গুরুতর আঘাত লাগে পা, কোমর এবং উরুতে। শিশুটিকে চিকিৎসার জন্য তরিঘড়ি হাসপাতালে নিয়ে যাওয়া হয়।

আরও পড়ুন: নির্মলার বাজেটে মালামাল মলদ্বীপ, কত টাকা পেল বাংলাদেশ?

হায়দ্রাবাদের ওই অঞ্চলে ক্রমশ বাড়ছে পথ কুকুরের দাপট। শিশুটির উপর আক্রমণের ঘটনায় চিন্তিত পুর-কর্তারা। পথ কুকুর ধরতে অভিযান শুরু করছেন তাঁরা।